runetrust/blame-folketinget-dk huggingface dataset:
Gitte Lillelund Bech (V), 2002-04-05:
Og til fru Margrete Auken med hensyn til Banestyrelsens spøgelsesfortællinger osv.: Jeg debatterer ud fra det lovforslag, som er fremsat her, og jeg vil ikke forholde mig til, hvad det er, Banestyrelsen har sagt om det ene og det andet, for det er ikke det, der er til debat her i Folketingssalen.
Pia Kjærsgaard (DF), 2011-05-31:
Det er jo simpelt hen, fordi det har været en nødvendig gerning for at skaffe de her penge, og jeg har jo været meget først undrende over, at fru Helle Thorning-Schmidt forlod forhandlingerne, derefter noget arrig, fordi jeg synes, at var fuldstændig formålsløst, at fru Helle Thorning-Schmidt forlod forhandlingerne for velfærdsforliget 2006, og hvor finansministeren så måtte opsige det.
Christine Antorini (SF), 1999-04-15:
Derfor er der en diskussion om undervisningens kvalitet, som på sigt både kan føre til dårligere kandidater og til et dårligere rekrutteringsgrundlag for fremtidens forskere. Samtidig skæres der i universiteternes egne basisbevillinger til forskning, og det gør det umuligt for universiteterne at gennemføre omstillinger og prioriteringer, fordi de bliver helt afhængige af, hvor mange eksterne midler - ofte styret via programmer - som de kan hente hjem. I SF er vi derfor uenige i, at fireårige udviklingskontrakter ikke også følges op af flerårige budgetaftaler, og vi vil endnu en gang opfordre forskningsministeren og undervisningsministeren til at tage initiativ til en ny flerårsaftale om universiteternes økonomi.
Rasmus Prehn (S), 2007-02-06:
Der går i hvert fald ofte meget længere tid, end man er blevet stillet i udsigt, og derfor vil vi gerne allerede nu varsle, at hvis det er sådan, at vi ikke er blevet indkaldt til forhandling inden udgangen af april 2007, ser vi os selvfølgelig nødsaget til at få beslutningsforslaget til afstemning.
Rasmus Horn Langhoff (S), 2023-11-03:
Hvis det her lovforslag bliver vedtaget – og det ser det ud til, i og med at det er på baggrund af en politisk aftale mellem Socialdemokratiet, Venstre, Konservative og Dansk Folkeparti, og Moderaterne har tilsluttet sig efter valget – vil kommunerne få nogle redskaber, de kan gøre brug af.
Finn Sørensen (EL), 2012-02-07:
Men når jeg gerne vil kommentere det, er det på grund af de kradse bemærkninger, der er kommet, og som ganske vist er en kritik af regeringen, der åbenbart ikke har vist forhandlingsvilje osv., men som jo så også rammer os som medforslagsstillere, kan man sige.
Bertel Haarder (V), 2005-05-25:
Der er i øjeblikket meget fredsommelige og konstruktive drøftelser mellem ministeriet og Odense Kommune og Høje-Taastrup Kommune, som med respekt for loven nu kan finde en måde, hvorpå de kan realisere formålet med deres tanker om en heldagsskole, men vel at mærke uden at skolefritidsordningen bliver obligatorisk.
Birthe Rønn Hornbech (V), 2011-01-25:
Altså, meningen med det her direktiv er jo samlet set ikke bare at få nogle fælles regler for de her procedurer, men netop at puffe til nogle af dem, der måske er noget langsommelige og ikke rigtig har orden i tingene, og så kan det blive til en lempelse eller en skærpelse her i Danmark, hvor vi har styr på det i forvejen. Men det er altså klart, at de frister på 7 dage kan udsættes, som det fremgår, men når vi nu får et skriftligt spørgsmål om det, skal vi da forsøge at finde nogle flere eksempler, så det bliver klarere for hr. Lennart Damsbo-Andersen.
Bertel Haarder (V), 2003-05-06:
Jeg synes, det er rart at se Det Radikale Venstres tanker på papir, men jeg kan også konstatere, at en del af kritikken, som har været fremført mod regeringens udlændingepolitik, nu er trukket tilbage, fordi De Radikale selv foreslår noget lignende.
Pernille Rosenkrantz-Theil (S), 2023-04-14:
Og det er selvfølgelig, fordi der i de tilfælde, hvor forælderen ikke gør skade på sit barn, men forælderen samtidig har enormt svært ved at få en hverdag til at hænge sammen omkring barnet, kan være rigtig god grund til, at man går ind og laver en familieanbringelse, hvor eksempelvis mor og barn er anbragt sammen med hinanden, og hvor man dermed både får den ubetingede kærlighed fra forælderen og på den anden side samtidig får støtten fra systemet.
Rasmus Prehn (S), 2009-03-11:
: »Det er skudt helt ved siden af, når dele af pressen, erhvervslivet og forskellige kommentatorer kritiserer regeringen for ikke at levere én samlet vækstpakke.« Det er da en meget hård kritik mod en række andre mennesker frem for bare at sige: Vi må faktisk erkende her fra regeringens side, at da Socialdemokratiet, forskellige kommentatorer, erhvervslivet, fagforeninger efterlyste en vækstpakke, skulle vi have sagt ja.
René Skau Björnsson (S), 2006-12-15:
Jeg ved ikke, hvornår fru Anita Knakkergaard sidst har været ude i en almen bolig, men jeg skulle hilse fra Århus og sige, at der har vi rigtig mange almene boliger, der trænger til nye køkkener, til nye badeværelser, til bedre indeklima; noget, som lejerne har sparet op til, og som man nu går ind og gør et kæmpe indhug i.
Mattias Tesfaye (S), 2025-11-07:
Formålet med lovforslaget er derfor at indføre en hjemmel til, at træningsskolen fastsætter ordens- og samværsregler for deltagerne, og i den forbindelse, at der etableres en klar hjemmel til, at træningsskolen igen kan anvende de nævnte konsekvenspædagogiske redskaber, som skolen har måttet undlade at benytte siden april i år.
Søren Kolstrup (EL), 2001-04-27:
Vi har jo erfaringer fra Tyskland, hvor man i langt højere grad siger, at investeringer i f.eks. sporvogne til dels er en national opgave, og det er derfor, man i hvert fald i nogle tyske byer er gået i gang med sådanne fornuftige investeringer, hvor sporvognene kører i eget tracé og er til glæde for alle. Fru Gitte Lillelund Bech prøver at fastholde billedet af Osloerfaringerne som noget, der ikke rigtig fungerer.
Hans Andersen (V), 2020-11-17:
Måden, hvorpå man kunne finansiere det her, er jo ved at finde midler på de finanslove, vi laver her i Folketinget, og det kan være råderummet, som er en mulig finansiering af forslaget, men svaret er ikke at sende en yderligere regning til de mange, mange tusinde, altså over 80.000 selvstændige i det her land, som har meget, meget svært ved at få tingene til at hænge sammen i øjeblikket.
Lars Løkke Rasmussen (V), 2018-05-25:
Når jeg så har tilladt mig i dagens debat og også forud for dagens debat at hejse et lille flag for at fremme en eftertanke i Grønland, er det, fordi jeg tror, det er ualmindelig vigtigt, at man i udviklingen af det grønlandske samfund og specielt i en situation, hvor man øjensynlig har selvstændighed som ambition, tænker: Hvordan udvikler vi uden i virkeligheden at gamble med vores selvstændighed ved at risikere at komme i en situation, hvor andre får fordringer på en?
Lars Barfoed (KF), 2014-12-11:
Det varer sikkert længe, før man regner med at være i regering igen, for ellers ville man da i hvert fald få meget travlt med at lave en landingsbane, så man igen kan mene det modsatte af, hvad man mente før, altså hvis man skulle komme i regering igen og have ansvar for landets anliggender og for, hvordan vi agerer i international politik.
Lars Løkke Rasmussen (V), 2003-02-28:
Så vil jeg gerne slutte af med at sige, at hvis det var sådan, at vi følte, at der intet mere er at gøre med konventionelle virkemidler, så ville jeg gerne give det her en overvejelse, så ville jeg gerne gå på kompromis med min etik, men det er jo ikke situationen.
Jens Rohde (V), 2003-03-19:
Det har et enigt Sikkerhedsråd senest i november konkluderet at han ikke gør. Tillad mig at gøre vores tidligere udenrigsminister, hr. Niels Helveg Petersens, ord fra en kronik i dagbladet Politiken den 19. december 1998 til mine egne: »Jeg har ingen tro på, at Irak, så længe Saddam Hussein er ved magten, vil samarbejde seriøst med FN om at opfylde betingelserne.
Pernille Rosenkrantz-Theil (S), 2019-11-19:
Det leder mig hen til, hvor jeg gerne vil starte og Liberal Alliance sluttede, nemlig at når det er svært at finde løsninger på det, synes jeg jo vi er kommet kæmpe skridt nærmere ved det, at vi har lavet den her aftale, om end den er midlertidig, men også ved det, at jeg kan høre, at vi taler om de samme problemstillinger.
Connie Hedegaard (KF), 2006-04-05:
Bl.a. indeholder lovforslaget hjemler til at fastsætte regler om, at der kan etableres et producentregister og en tildelingsordning, dvs. en ordning, hvor forpligtelsen til at tilbagetage de udtjente biler fordeles på producenter og importører ud fra deres markedsandele af nye biler.
Rune Lund (EL), 2017-10-24:
Men hvis det er det andet, altså at man netop ikke ønsker at lægge sig op ad den praksis og de konventioner, som fru Britt Bagers parti jo også selv bakker op om, så har vi et problem, for så er man i gang med at vedtage lovgivning, som i bedste fald er på kant med de konventioner, som Venstre, Danmarks liberale parti, ellers siger at de bakker op om.
Dennis Flydtkjær (DF), 2018-05-08:
Det kan godt være, at det, Skatteministeriet foreslår, giver mening, men jeg har også bemærket, at der er et ret kritisk høringssvar fra Bryggeriforeningen, som jo er hovedaktøren på det her område, og også fra Dansk Industri, som anbefaler, at vi ikke støtter ordningen.
Carsten Bach (LA), 2016-04-26:
Men som jeg også gjorde rede for, har jeg den opfattelse, at de beslutninger om, hvad der skal serveres rundtomkring i kommunerne, skal træffes så decentralt som muligt – som jeg sagde: i værste fald i kommunalbestyrelserne og i bedste fald af ledelsen i de enkelte institutioner eller af bestyrelserne for de enkelte institutioner.
Jeppe Kofod (S), 2020-03-11:
Så vil jeg generelt sige, at regeringens linje er helt klar i forhold til mennesker, som har haft statsborgerskab eller ophold i det her land: Hvis de rejser ud, vender Danmark ryggen, tilslutter sig Islamisk Stats dødsrige og begår de værste uhyrligheder, man kan forestille sig, må de mennesker tage ansvar for deres handlinger, og vi ønsker dem ikke tilbage til Danmark.
Samira Nawa (RV), 2024-03-13:
Det vil jeg bare gerne gøre både skatteministeren og andre af regeringens ministre opmærksom på, for jeg har lagt mærke til, at det simpelt hen er noget, som ministre og nogle regeringsordførere går rundt og siger, altså kritiserer ordførere fra oppositionspartier for ikke at være til stede, som om det var på grund af dovenskab, man ikke var til stede.
Katrine Robsøe (RV), 2020-05-28:
For at der kan blive ved med at være opbakning til vores hjælpepakker til erhvervslivet, tror jeg faktisk også, at det er ret grundlæggende, at man også ved, at der er så god en kontrol med det som overhovedet muligt, altså med at vores skattekroner også går til dem, der rent faktisk har behov for dem.
Frank Jensen (S), 1998-01-15:
Jeg tror, at når alt kommer til alt, ønsker Fremskridtspartiet og Dansk Folkeparti - og det er jo også blevet markeret med den dagsorden eller det forslag til vedtagelse, som det jo nu hedder, som hr. Thulesen Dahl just har fremsat - at fastholde, at der fortsat skal være et billede i det danske samfund af dem: de fremmede, dem, der ikke er danske, og så alle os andre.
Astrid Carøe (SF), 2022-02-22:
Den har ikke været effektiv nok, og vi er derfor også enige i, at måltalsforpligtelserne selvfølgelig skal omfatte de øverste ledelsesniveauer og mange flere statslige institutioner – det giver kun god mening – ligesom at måltallene selvfølgelig skal være offentligt tilgængelige, så vi sammen kan følge med i den udvikling, der forhåbentlig kommer.
Ole Vagn Christensen (S), 2001-05-16:
Vi ønsker den bedst mulige håndtering af fangsterne på båden, og det skal igen kombineres med gode arbejdsmiljøforhold om bord, således at den ilandbragte fisk kan få den højest mulige kvalitet, den højest opnåelige pris og den højeste værdi for både fiskerne og resten af samfundet.
Benny Engelbrecht (S), 2020-12-16:
Støjskærmene ved Vrold var ikke en del af det oprindelige udbygningsprojekt, men da der var midler tilovers fra projektbevillingen, blev det på forslag fra Vejdirektoratet besluttet at investere i yderligere støjskærme, og det er således sådan, at der hele tiden er fokus på støjområdet.
Pernille Skipper (EL), 2012-01-17:
Det står nemlig i bemærkningerne, at der er ved at blive foretaget en generel vurdering hos Straffelovrådet af straffelovens kapitel 24 om sædelighedsforbrydelser, og der bliver som eksempel omtalt en vurdering af, om køb af seksuelle ydelser generelt skal kriminaliseres, og det nævnes, at der foretages en vurdering af strafniveauet for voldtægt.
Pernille Rosenkrantz-Theil (S), 2022-06-09:
Og det vil sige, at vi på en og samme tid får skabt nogle lommer af noget social kontrol, som simpelt hen er uacceptabelt, og at vi får stillet en gruppe af unge mennesker i en situation, hvor de ikke lærer majoritetskulturen at kende, og dermed får vi givet dem nogle enormt dårlige kort på hånden i forhold til at kunne begå sig i vores samfund.
Morten Messerschmidt (DF), 2009-04-24:
Hvis jeg må ulejlige udenrigsministeren med de bemærkninger, som følger forslaget, er det jo sådan, at en række både juridiske og politiske eksperter altså har udtrykt præcis den samme kritik eller foretaget den samme analyse af netop EF-Domstolen fortolkningsstil, som jeg og Dansk Folkeparti har foretaget, altså Ruth Nielsen, Ulla Neergaard, Hjalte Rasmussen og andre.
Søren Pind (V), 2016-05-27:
Og Rigsadvokaten har oplyst, at de pågældende oplysninger indgår i den genoptagne efterforskning i Norge, og at bl.a. Flemming Thue Jensen den 16. marts 2016 blev afhørt – jeg kan forstå, at der er nogle, der siger, at det kan man ikke, men det blev han altså – ved en indenretlig afhøring under deltagelse af norsk politi, den norske anklagemyndighed og en række norske bistandsadvokater.
Claus Hjort Frederiksen (V), 2002-02-20:
Så er det da rigtigt, at regeringen ønsker, at arbejdsmarkedets parter skal have større indflydelse på og ansvar for arbejdsmiljøet, og at arbejdsmarkedets parter skal have til opgave at få alle ansatte og alle arbejdsgivere til hver eneste dag at være deres egne arbejdsmiljøkontrollører
Jesper Langballe (DF), 2005-12-06:
Da Dansk Folkepartis ordfører på området, hr. Jørn Dohrmann, ikke kan være til stede, skal jeg læse hans ordførertale i det lønlige håb, at de andre ordførere vil vise behørig taktfølelse med hensyn til begrænsning af korte bemærkninger.
Keld Albrechtsen (EL), 2001-03-14:
Nu kan man jo ikke påstå, at regeringen har haft den store succes med hensyn til at skabe klarhed over, om vi skal have pas med fra den 25. marts, når vi rejser til Sverige eller Norge eller Finland, og jeg synes, regeringen skylder at få bragt orden i den sag nu. SAS har rådet sine kunder til at tage passet med, og det har den svenske ambassade såmænd også, men ministeren påstår
Peder Hvelplund (EL), 2021-10-12:
Men hvorfor det skal kunne gøres til en betingelse, at man ved, hvem der har skrevet »Guldhornene«, eller hvornår den første Olsen-banden-film blev lavet, har jeg rigtig svært ved at se, altså hvordan manglende viden om det skulle diskvalificere en fra at kunne blive dansk statsborger.
Lone Loklindt (RV), 2015-04-24:
Derfor synes vi faktisk, det er ret fornuftigt, at der er nedsat en kommission, der bredt skal kigge på, hvad der gælder i livet uden for Christiansborg, hvad det er for forskellige typer fuldtidspolitikere, vi har, hvad det er for nogle forskellige vilkår, der er, og hvordan historikken er.
Mona Juul (KF), 2023-12-14:
Vi har ikke lagt os fast på, hvad vi synes at dieselafgiften bør ligge på, vi har ikke engang været dem, der foreslog det, hvor vi ligesom sagde, at man så kunne gøre det og det osv., men vi vil gerne træde ind i det, hvis vi kan gøre det på en måde, hvor vi ikke bare sørger for, at man økonomisk kommer til at stå med hatten i hånden, hverken som borger eller i erhvervslivet.
Jens Henrik Thulesen Dahl (DF), 2020-11-04:
Jeg tilbyder så, at vi ud af de 300 mio. kr., vi sad og forhandlede i sidste uge, kunne have taget 32 mio. kr., som er det, jeg har fået oplyst det her system vil koste, ud af puljen, vi sad og forhandlede om, til forskning.
Holger K. Nielsen (SF), 2005-05-31:
Men den der hysteriske moralisering, som hr. Helge Adam Møller kører frem med over for os andre, er fuldstændig uacceptabel, ikke mindst fordi hr. Helge Adam Møller og de borgerlige gennem 1980'erne støttede Saddam Hussein i hans undertrykkelse af den irakiske befolkning, af kurderne og af andre.
Mads Rørvig (V), 2011-11-29:
Kan hr. John Dyrby Paulsen slet ikke se problemet i, at man pålægger pensionsopsparere og erhvervslivet flere omkostninger i en tid, hvor vi står i en krisesituation, og hvor det, erhvervslivet har behov for, er vækst og lempeligere vilkår?
Trine Pertou Mach (EL), 2025-06-11:
Det, der står tilbage, er mest af alt en skødesløs blankocheck til fremmede militære styrker, som vi som folkevalgte bliver bedt om at godkende, mens vores verdensorden er ved at brase sammen, uden klare hegnspæle om vores demokrati, vores selvstændighed, vores retsstat og vores retsstatsprincipper.
Martin Lidegaard (RV), 2005-10-12:
Derfor vil jeg spørge den konservative ordfører om de mere tekniske ting i lovforslaget, for ud over det ideologiske i det her, er der jo mange høringssvar, der peger på, at det rent teknisk også er noget bras, fordi man går ind og deler op efter alder i stedet for efter institution.
Flemming Møller Mortensen (S), 2014-11-07:
I forhold til det med shop i shop synes jeg at lovteksten og bemærkningerne meget tydeligt præciserer, hvilken høj grad af personlige og faglige kompetencer der skal være hos personalet, og hvordan man værner om det, i forhold til at det skal være en selvstændig butik, man fornemmer man er i, og at ejerskabet ikke er et spørgsmål om, at det er detailhandelen, der kan eje, men at det stadig væk er farmaceuter udpeget af Sundhedsstyrelsen, som står som ejere og ansvarlige for butikken.
Karsten Nonbo (V), 2002-03-14:
For ligesom at sætte det lidt i relief vil jeg spørge hr. Helge Adam Møller, om hr. Helge Adam Møller ikke kan huske, at for ca. 10 år siden var der noget, der lignede en banal sag i Næstved, hvor en ganske almindelig borger står og smadrer løs på sin bil, som han er kørt gal med.
Rune Lund (EL), 2020-09-08:
Måske kan finansministeren indvi os andre i, hvad Rasmus Klumps mor dog i den sammenhæng har tænkt skulle være det rimelige i, at hver eneste gang man giver én pandekage til alle dem, der kom hjem fra tur, så gemmer man ca. ti pandekager i skabet – selvfølgelig efter at man allerede har spist de fleste af pandekagerne selv.
Michael Aastrup Jensen (V), 2024-01-11:
Jeg synes også, det er et helt legitimt og godt spørgsmål, for det er jo en balancegang, hvor jeg på den ene side klart mener, at vi på ingen måde skal have nogen som helst kontakt f.eks. med den såkaldte regering i Kabul i Afghanistan eller andre regimer, som vi mener er fuldstændig styret af terrorister.
Torsten Gejl (ALT), 2017-02-23:
Jo, og der mødes vi måske i virkeligheden lidt igen med de borgerlige, for det kunne være spændende at snakke om, hvordan vi gør arbejdsmarkedet yderligere fleksibelt – skaber flere muligheder for fleksjob, skaber flere muligheder for, at folk kan komme ind og give et lille bidrag der, hvor de kan, for det betyder uendelig meget for mennesker at kunne bidrage til fællesskabet.
Karsten Hønge (SF), 2010-06-10:
Ikke at det overrasker mig, at Dansk Folkeparti vælger at lade være med at svare på spørgsmålet og oven i købet rejser nogle spørgsmål til en plan, som fru Marlene Harpsøe åbenlyst ikke har læst, og hvis hun har læst den, ikke har forstået den.
Ida Auken (RV), 2018-02-06:
Så det synes jeg fint at vi kan tage med i en beretning, og jeg håber da også, at de danske pensionskasser følger med i den her debat og kan mærke, at der ret bredt i Folketinget er en vilje til at give dem muligheder for at investere så bæredygtigt som muligt.
Margrethe Vestager (RV), 2000-11-17:
Jeg er meget enig med de ordførere, som har betonet det gavnlige i at sikre, at en gruppe af mennesker, som ikke har den uddannelse, som ikke bare vil være gavnlig for den enkelte, men også er meget nødvendig i en samfundsmæssig henseende, får langt bedre muligheder, fordi deltagerbetalingen fjernes.
Keld Albrechtsen (EL), 2000-04-11:
Men det, som heldigvis står tilbage efter debatten her i dag, er jo, at det spørgsmål, som virkelig centralt sætter sig på dagsordenen i den debat, vi skal have i de kommende måneder frem til den 28. september, er spørgsmålet, om vi her i Danmark skal have det, man nu kalder den europæiske sociale model, om vi skal have den harmonisering af social- og arbejdsmarkedspolitik og overenskomster på et lavere niveau, som vil være det uundgåelige resultat af at blive trukket ind i den eurokonstruktion. Det synes jeg er kommet meget klart frem i debatten i dag, og desværre er det jo også kommet frem og er blevet understreget, senest af økonomiministeren, at efter euroafstemningen følger, hvis man stemmer ja, en ny unionstraktat med bestemmelser, der fratager Danmark og Folketinget muligheden for at nedlægge veto på helt centrale, afgørende områder for velfærds- og socialpolitik, skattepolitik og arbejdsmarkedspolitik i det her land.
Line Barfod (EL), 2005-10-12:
Noget af det, som den danske regering for nylig har draget gavn af, er jo det samarbejde, der har været mellem de nordiske forbrugerorganisationer om gæld, hvor man for nogle år siden opstillede et privatbudget, som regeringen har brugt her i foråret til nye love, både om inddrivelse og gældssanering.
Trine Bramsen (S), 2018-11-06:
Ja, så har man altså ikke længere det her rum, som er skriftliggjort, og det, at det ikke er skriftliggjort, kan i værste fald betyde, at der ikke overleveres vigtige informationer til en minister, altså at forvaltningen er bange for at sige sandheden til en minister, og det vil bestemt ikke være at foretrække.
Lissa Mathiasen (S), 2007-06-01:
Jeg er sådan set også glad for, at vi har fået den her debat, fordi den jo meget klart har vist, at Venstre, De Konservative og Dansk Folkeparti mener, at man skal være moralens vogter, og samtidig sender en hilsen til de over 600.000 mennesker, der er samboende, men ikke er gift: I skal have det lidt mere besværligt.
Nick Hækkerup (S), 2020-06-24:
Når vi på nuværende tidspunkt stiller krav om, at man som turist i Danmark skal overnatte mindst seks nætter, handler det grundlæggende om, at vi som led i den gradvise åbning ønsker at begrænse risikoen for, at dem, der rejser ind i Danmark, er smittede personer, som kan starte nye smittekæder.
Brian Mikkelsen (KF), 2009-01-23:
I 1999 blev forbuddet mod brug af elhalsbånd m.v. udvidet, så det kom til at gælde alle dyr, men selv om det altså siden 1999 har været forbudt at anvende elhalsbånd på alle dyr, er der tilsyneladende stadig forhandlere, der reklamerer for og sælger disse produkter nu bare til f.eks. geder.
Ole Sohn (SF), 2003-11-28:
Nu er jeg klar over, at det er Dansk Folkeparti, der skal lægge stemmer til både forslaget her og til nedskæringen på portostøtten, og derfor vil jeg godt spørge fru Louise Frevert, om hun ikke i de forhandlinger, der skal være med regeringen, vil prøve at afklare, om det nu også er en god forretning for staten.
Ole Donner (DF), 1998-01-29:
Hvis der kører en personbil foran en lastvogn med en 10-15 km mindre end den pågældende lastvogn må køre, og den så skal overhale, ville det måske nogle gange være en fordel, hvis chaufføren kunne trykke en gang på sømmet, så den kunne komme udenom forholdsvis hurtigt.
Simon Emil Ammitzbøll (LA), 2014-06-03:
Jeg håber selvfølgelig – og det er ikke for at tale den konkrete sag, der har givet anledning til det her, ned – at folk vil blive straffet behørigt i det omfang, der er sket noget kriminelt, så retfærdigheden kan ske fyldest, og så man kan skræmme potentielle forbrydere til ikke at gøre noget lignende.
Birgitte Vind (S), 2026-02-04:
Når der netop er det her konstante fokus fra erhvervslivet og også her fra Christiansborg og i EU, synes jeg faktisk, at vi har en forpligtelse her i salen til at lade ambitionerne gå hånd i hånd med nye krav, men også gå hånd i hånd med virksomhedernes muligheder for at efterleve kravene.
Helge Sander (V), 2006-01-12:
Nu ved jeg ikke, om formanden tillader, at jeg går noget ud over forespørgslens indhold, men jeg vil gerne sige noget om det, som bl.a. fru Anne Grete Holmsgaard har været inde på, nemlig de tanker, vi har gjort os i forlængelse af regeringsgrundlaget.